Yewweḑ-d lawen n ccreԑ aqcic fkkan-t i yemma-s yerna lqaḑi yeḥkem ɣef Ḥamid ad ixelleș nafaqqa n mmi-s, akka i tḑerru d zzwaĝ n bessif d dderya i yettxallișen, yernu taggara-s d berru, ma d Ḥamid akken ad yessaweḑ ad as-yebrru i Lidya yezenz takarrust-nni i as-d-yuɣ uḑegel-is, ma yella d nettat teggul ɣef zwaĝ, siwa ma yella yeqbel Yasin ad yecrek ddunit-is yid-s , teqqim,tԑac akked jida-s, yettaɣen idrimen n imjuhed, daɣen si ddurt ar tayeḑ yečeyyiԑ-as-d wakli idrimen si Fṛansa, ayagi akk mazal jida-s tedder ur tesԑi dacu ara tagged wala dacu ara tt-ixașen ama d nettat ama d mmi-s.